Al Centre d'Estudis Jurídics i Formació Especialitzada li correspon, d'acord amb la Llei 18/1990, de 15 de novembre, de creació del Centre, modificada per la Llei 8/2000, de 19 de juny, l'organització d'activitats formatives especialitzades del personal al servei del Departament de Justícia, l'organització de programes que tendeixin a fomentar i facilitar l'accés dels juristes i dels llicenciats en dret de Catalunya a les carreres judicial i fiscal i a altres professions jurídiques, i l'elaboració de recerques especialitzades en els àmbits que són competència del Departament de Justícia.
Igualment, per al desenvolupament d'aquestes competències bàsiques és imprescindible un bon funcionament de la gestió pública i el suport documental que ofereix la biblioteca del Centre.
Vist que el Centre d'Estudis Jurídics i Formació Especialitzada vol facilitar la col·laboració d'estudiants universitaris en el desenvolupament d'aquestes funcions per tal que l'experiència que assoleixin enriqueixi la seva formació acadèmica i per permetre el coneixement pràctic de l'organització i de l'activitat de l'Administració pública a les persones que es troben en fase de formació tècnica i que s'incorporaran properament al món professional;
De conformitat amb la Llei 38/2003, de 17 de novembre, general de subvencions, i el capítol 9 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, que regula el règim jurídic de les subvencions i les transferències de la Generalitat de Catalunya,
L'objecte d'aquesta convocatòria és regular la concessió, en règim de concurrència competitiva, de deu beques de col·laboració per desenvolupar estudis i treballs relacionats amb els diferents àmbits d'actuació del Centre d'Estudis Jurídics i Formació Especialitzada del Departament de Justícia, i per dur a terme tasques d'assistència i suport a les activitats del Centre durant l'any 2015, que figuren a l'annex 2 d'aquesta Ordre.
Aquesta convocatòria té quatre modalitats: A) beques de col·laboració en la formació en matèries pròpies del Centre, amb un total de 5 beques convocades; B) beques de col·laboració en les investigacions de l'àmbit social i criminològic, amb un total de 3 beques convocades; C) 1 beca de col·laboració en gestió econòmica i administrativa, i D) 1 beca de col·laboració en biblioteconomia i catalogació per a la biblioteca del Centre d'Estudis Jurídics i Formació Especialitzada.
Obrir la convocatòria pública per a la concessió d'aquestes beques per a l'exercici 2015.
L'import global màxim de les beques a atorgar és de 66.050 euros amb càrrec a la partida D/480000100/2150/0000 del pressupost de despeses del Centre d'Estudis Jurídics i Formació Especialitzada del Departament de Justícia per a l'any 2015.
L'atorgament de les beques resta condicionat al fet que en els pressupostos de la Generalitat de Catalunya per a l'exercici de l'any 2015 hi hagi crèdit suficient en l'aplicació pressupostària corresponent.
-4 Termini de presentació de les sol·licituds
El termini de presentació del formulari de sol·licitud i de la documentació necessària és de 15 dies hàbils a comptar de l'endemà de la publicació d'aquesta Ordre al Diari Oficial de la Generalitat de Catalunya.
-5 Òrgans competents per a la tramitació i resolució
L'òrgan instructor serà la cap de l'Àrea de Gestió Administrativa i Suport Tècnic i els responsables d'investigació del Centre.
L'òrgan resolutori del procediment és el director del Centre d'Estudis Jurídics i Formació Especialitzada.
La Comissió de Selecció avaluarà els candidats en dues fases d'acord amb el que preveu la base 8 de la convocatòria i elaborarà un informe de valoració que elevarà a l'òrgan instructor per tal que formuli la proposta de resolució corresponent.
La resolució i notificació de la concessió de les subvencions s'han d'efectuar en el termini màxim de 45 dies hàbils a comptar de la data de finalització del termini per a la presentació de sol·licituds.
D'acord amb l'article 25.3 de la Llei 38/2003, de 17 de novembre, general de subvencions, la resolució, a més de contenir el sol·licitant o la relació de sol·licitants als quals es concedeix la subvenció, farà constar, si s'escau, de manera expressa, la desestimació de la resta de sol·licituds.
D'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya, el sentit del silenci en el cas de venciment del termini sense que se n'hagi notificat la resolució expressa té caràcter desestimatori.
La resolució del procediment de concessió d'aquestes beques serà objecte de publicació al Diari Oficial de la Generalitat de Catalunya, així com al tauler electrònic de l'Administració de la Generalitat ( https://seu.gencat.cat/ca/informacio-publica.html )) i en el web del Centre ( www.gencat.cat/justicia/cejfe ).
La resolució de concessió o denegació de les beques no exhaureix la via administrativa, i contra aquesta les persones interessades poden interposar recurs d'alçada davant el conseller de Justícia, en el termini d'un mes a comptar de l'endemà de la seva publicació al Diari Oficial de la Generalitat de Catalunya, en els termes que estableixen els articles 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Aquesta Ordre entra en vigor el dia de la seva publicació al Diari Oficial de la Generalitat de Catalunya.
Contra aquesta Ordre i les bases del seu annex, les persones interessades poden interposar recurs potestatiu de reposició davant el conseller de Justícia, en el termini d'un mes a comptar de l'endemà de la seva publicació al Diari Oficial de la Generalitat de Catalunya, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al Diari Oficial de la Generalitat de Catalunya, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que es consideri procedent.
Barcelona, 18 de setembre de 2014
(Resolució JUS/498/2013, de 8.3.2013, DOGC de 13.3.2013)
1.1 L'objecte d'aquestes bases és regular la concessió, en règim de concurrència competitiva, de deu beques de col·laboració per desenvolupar estudis i treballs relacionats amb els diferents àmbits d'actuació del Centre d'Estudis Jurídics i Formació Especialitzada del Departament de Justícia, i per dur a terme tasques d'assistència i suport a les activitats del Centre durant l'any 2015, que figuren a l'annex 2 d'aquesta Ordre.
1.2 Les beques de col·laboració tenen per finalitat l'augment de la formació teoricopràctica i la preparació professional dels estudiants seleccionats mitjançant la realització de tasques pròpies del Centre d'Estudis Jurídics i Formació Especialitzada, sota la tutoria de la persona que es designi.
1.3 El període de col·laboració s'iniciarà el 14 de gener de 2015 i finalitzarà el 18 de desembre de 2015, per bé que es disposarà del mes d'agost com a mes de descans no computable a efectes econòmics.
La col·laboració consisteix en l'execució de les tasques assignades en les dependències del Centre d'Estudis Jurídics i Formació Especialitzada, durant cinc hores diàries, en règim de matí i/o tarda en funció de les necessitats del Centre, de dilluns a divendres.
Poden sol·licitar aquestes beques de col·laboració les persones que tinguin el perfil per ser adjudicataris d'algunes de les beques que es descriuen a l'annex 2 d'aquesta Ordre, i que tinguin el nivell de suficiència en llengua catalana (nivell C1 o equivalent).
a) Estar al corrent de les obligacions tributàries amb l'Estat i amb la Generalitat de Catalunya, així com de les obligacions amb la Seguretat Social.
b) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions.
c) No gaudir d'ajuts o beques atorgats pel Departament de Justícia o qualsevol altra Administració pel mateix concepte.
Cada beca té una dotació econòmica de 650 euros mensuals i es farà efectiva a mesos vençuts a excepció dels mesos incomplerts que es pagaran prorratejadament a la col·laboració, i el mes d'agost que no computa econòmicament.
A aquests imports els serà d'aplicació la retenció corresponent de l'IRPF.
5.1 Les sol·licituds i els altres tràmits associats al procediment de concessió de les beques i la seva justificació s'han de realitzar preferentment per via telemàtica utilitzant l'Oficina Virtual de Tràmits ( www.gencat.cat/ovt ).
5.2 La sol·licitud per concórrer a la convocatòria s'ha de formular mitjançant els formularis normalitzats que es poden descarregar de l'Oficina Virtual de Tràmits ( www.gencat.cat/ovt ).
5.3 Forma de presentació de les sol·licituds
a) Sol·licitud electrònica (en línia)
Una vegada emplenats la sol·licitud, i l'annex, de dades específiques, si la persona es pot identificar mitjançant qualsevol dels sistemes de signatura electrònica admesos per la seu electrònica corporativa de la Generalitat de Catalunya, podrà completar el procés de presentació de la sol·licitud adjuntant per via electrònica la documentació exigida dins del termini i el lloc establerts al punt 7 d'aquestes bases.
En el cas que la persona no desitgi fer la presentació de forma electrònica, es pot descarregar el formulari de sol·licitud presencial normalitzat de l'Oficina Virtual de Tràmits ( www.gencat.cat/ovt ).
Un cop emplenat, l'ha d'imprimir i signar per poder-lo presentar juntament amb la resta de documentació exigida.
5.4 La presentació de sol·licituds a través dels mitjans telemàtics establerts al punt 5.2.a) es pot dur a terme tots els dies que resti oberta la convocatòria.
Als efectes de còmput de terminis, la recepció pel Registre telemàtic corporatiu de la Generalitat de Catalunya (s ) en un dia inhàbil s'entén efectuada el primer dia hàbil següent.
–6 Documentació que cal presentar amb la sol·licitud
6.1 Documentació que s'ha d'adjuntar a la sol·licitud:
Memòria, no superior a tres pàgines, on s'indiquin els motius que duen l'aspirant a sol·licitar l'adjudicació d'una beca de col·laboració i especificant obligatòriament la modalitat a la qual es presenta.
Fotocòpia compulsada de l'expedient acadèmic.
Documents acreditatius del coneixement de llengua catalana (mínim el certificat de suficiència, nivell C1 o equivalent), i d'idiomes.
Declaració responsable de no trobar-se en cap dels supòsits de l'article 13 de la Llei 38/2003, de 17 de novembre, general de subvencions, i de complir el que especifica l'article 14 de la mateixa Llei (incorporada en el formulari de sol·licitud).
Declaració responsable que no s'ha gaudit d'ajuts o beques atorgats pel Departament de Justícia o qualsevol altra Administració pel mateix concepte (incorporada en el formulari de sol·licitud).
6.2 Efectes de la presentació de la sol·licitud i possibles esmenes o requeriments
La signatura i la presentació d'aquesta sol·licitud impliquen, d'acord amb la disposició addicional primera de la Llei 21/2005, de 29 de desembre, l'autorització a l'Administració de la Generalitat per comprovar d'ofici si el beneficiari o la beneficiària està al corrent de les obligacions tributàries i amb la Seguretat Social, així com la resta de dades necessàries, a efectes únicament de la present convocatòria, llevat que aquesta autorització es denegui expressament a l'imprès de sol·licitud.
Si la sol·licitud presenta defectes o inexactituds o omet algun dels documents que assenyalen aquestes bases generals o les específiques corresponents, l'òrgan competent requerirà la persona interessada perquè en el termini de deu dies hàbils faci les esmenes oportunes en els termes que preveu l'article 71 de la Llei 30/1992, de 26 de novembre, amb la indicació que, passat aquest termini sense esmena, es considerarà que desisteix de la sol·licitud.
6.3 Excepcions a la presentació de documentació exigida
Els sol·licitants no estan obligats a presentar la documentació exigida, si aquesta ja ha estat aportada prèviament, dins el termini de cinc anys anteriors a la data de publicació al Diari Oficial de la Generalitat de Catalunya de la present convocatòria, al Centre d'Estudis Jurídics i Formació Especialitzada, i les dades que conté no hagin variat i continuïn essent vigents.
En aquest cas, l'aportació es podrà substituir per una declaració de l'interessat en la qual consti a quin òrgan o dependència i en quina data es va aportar la documentació esmentada, que les dades i circumstàncies incloses en aquesta documentació no han variat i continuen vigents i, en tot cas, no han transcorregut més de cinc anys des de la presentació fins a la publicació al Diari Oficial de la Generalitat de Catalunya d'aquesta convocatòria.
D'altra banda, d'acord amb el Decret 56/2009, de 7 d'abril, per al desenvolupament dels mitjans electrònics a l'Administració de la Generalitat, els interessats tampoc restaran obligats a presentar aquells documents que els empleats públics poden obtenir per mitjans electrònics i que es troben inclosos al Catàleg de Dades i Documents Electrònics, llevat que es denegui expressament l'autorització a la consulta telemàtica en l'imprès de sol·licitud.
–7 Termini de presentació de sol·licituds
7.1 El termini de presentació de les sol·licituds és de 15 dies hàbils comptats des de l'endemà de la publicació d'aquesta convocatòria al Diari Oficial de la Generalitat de Catalunya.
a) Les sol·licituds de participació en aquesta convocatòria, conjuntament amb tota la documentació, es poden presentar per mitjans telemàtics a través de l'Oficina Virtual de Tràmits ( www.gencat.cat/ovt ).
Les sol·licituds realitzades per mitjans telemàtics es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (s ), el qual emet de manera automàtica el corresponent rebut de presentació, consistent en una còpia autenticada de la sol·licitud, incloent-hi la data i l'hora de presentació i el número de registre d'entrada.
b) Igualment, la sol·licitud i tota la documentació es pot presentar presencialment al Registre del Centre d'Estudis Jurídics i Formació Especialitzada (c.
c) Les sol·licituds de participació en aquesta convocatòria, conjuntament amb tota la documentació, també es poden presentar a qualsevol dels registres del Departament de Justícia o per qualsevol dels mitjans que preveu l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
8.1 Selecció i avaluació de les sol·licituds
La Comissió de Selecció avaluarà els candidats en dues fases.
Els candidats han de superar la puntuació mínima de la primera fase per accedir a la segona.
D'altra banda, és necessari superar la puntuació mínima de cadascuna de les fases per obtenir la beca.
Els barems de puntuació de cadascuna de les fases són els següents:
Expedient acadèmic, fins a 50 punts.
Coneixement del català (per sobre de l'exigit en la convocatòria), fins a 5 punts.
Coneixements d'altres idiomes, fins a 15 punts.
Per superar la primera fase cal obtenir un mínim de 30 punts.
Fase 2: experiència i altres característiques, aptituds i habilitats.
Activitats laborals i altra experiència pràctica relacionada amb l'àmbit d'aquesta convocatòria, fins a 10 punts.
Coneixements informàtics que s'acreditaran mitjançant una prova específica, o certificat mitjà d'ACTIC, fins a 20 punts.
Per superar la segona fase cal obtenir una puntuació mínima de 40 punts.
8.2 Efectuada la valoració, la Comissió de Selecció trasllada el seu informe a l'òrgan instructor.
–9 Proposta de resolució provisional
9.1 A la vista de l'informe de la Comissió de Selecció, l'òrgan instructor ha d'elaborar una proposta de resolució provisional, la qual s'ha de fonamentar, ordinàriament, en l'informe de la Comissió.
En cas que la proposta no segueixi l'informe esmentat, ha de motivar-ne la discrepància.
9.2 La proposta de resolució provisional ha de contenir la llista de sol·licitants proposats per ser beneficiaris de les beques, degudament ordenades en funció de la puntuació obtinguda, i dels sol·licitants que integrin la llista de reserva, sempre que hagin obtingut la puntuació mínima exigida a les bases.
En el cas que alguna de les persones proposades com a beneficiàries de la beca no l'accepti o desisteixi de la sol·licitud, es pot atorgar la beca al sol·licitant de la llista de reserva que pertoqui per ordre de puntuació, amb l'aportació prèvia de la documentació requerida a la base 6, si escau, i de la seva acceptació.
9.3 La proposta de resolució provisional de concessió de les beques es notifica a les persones interessades mitjançant la seva publicació al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i al web del Centre ( www.gencat.cat/justicia/cejfe ).
9.4 Els proposats adjudicataris han de formalitzar l'acceptació de la beca i han d'aportar la documentació que els sigui requerida d'acord amb l'apartat 6 d'aquestes bases, en el termini de deu dies hàbils a comptar de l'endemà de la publicació o notificació de la proposta provisional de concessió.
La proposta de resolució provisional ha de contenir el requeriment de la documentació esmentada.
Les persones sol·licitants poden presentar al·legacions dins el mateix termini de deu dies, que es tindran en compte en el moment d'emetre resolució.
Es podrà prescindir del tràmit d'audiència quan no figurin en el procediment ni es tinguin en compte altres fets ni altres al·legacions i proves que les adduïdes pels interessats.
En aquest cas, la proposta de resolució formulada tindrà el caràcter de definitiva.
Si la documentació requerida es presenta per mitjans telemàtics, les persones sol·licitants poden presentar còpies digitalitzades dels documents en substitució de les còpies compulsades, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
La seva fidelitat als originals es garanteix mitjançant l'ús de la signatura electrònica corresponent.
–10 Proposta de resolució definitiva
L'òrgan instructor formula la proposta de resolució definitiva de concessió de les beques, a la vista de la proposta de resolució provisional, de la documentació addicional presentada pels proposats beneficiaris, de les seves acceptacions i de les comprovacions d'ofici fetes d'acord amb la base 6.
La proposta de resolució definitiva ha de contenir la llista de sol·licitants proposats per ser beneficiaris de les subvencions i les persones que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
En el supòsit que alguna de les persones proposades per ser beneficiàries de la beca no l'accepti o desisteixi de la sol·licitud, es pot atorgar la beca a la persona o persones sol·licitants de la llista de reserva per ordre de puntuació.
En la proposta i la resolució esmentades es podrà preveure la designació d'aspirants suplents.
La concessió de les beques i el desenvolupament de les tasques i treballs objecte d'aquestes, no donen lloc a cap mena de vinculació, ni laboral ni administrativa, entre la persona seleccionada i el Centre d'Estudis Jurídics i Formació Especialitzada.
El compliment i la finalització de les tasques i treballs objecte de les beques d'acord amb els termes establerts en aquestes bases suposarà l'extinció a tots els efectes de la vinculació que, per raó de la concessió de les beques, els beneficiaris mantinguin amb l'ens concedent.
11.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
11.2 Comporta el desistiment de la sol·licitud:
a) La manca de presentació de qualsevol dels documents que preveuen aquestes bases o la manca d'esmena dels requisits esmenables en el termini de deu dies hàbils i amb el requeriment previ.
b) La manca de presentació del document d'acceptació, si s'escau, o de la resta de documentació requerida dins del termini.
11.3 Qualsevol persona sol·licitant pot desistir expressament de la seva sol·licitud de subvenció presentant un escrit de desistiment, i l'òrgan instructor ha d'acceptar el desistiment.
11.4 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i al web del Centre ( www.gencat.cat/justicia/cejfe ).
12.1 El director del Centre resoldrà en el termini màxim de 45 dies naturals a comptar de l'endemà de la finalització del termini de presentació de sol·licituds.
La resolució s'ha de notificar a les persones interessades amb els mateixos mitjans i amb les mateixes condicions i efectes previstos en la base 11.4 per a la notificació de les resolucions d'inadmissió o desistiment.
12.2 L'atorgament d'aquestes beques està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
12.3 D'aquestes subvencions se'n farà publicitat per al coneixement general de la ciutadania mitjançant l'exposició d'una relació al tauler electrònic que consta a la base 9, i també es publicaran al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció.
En els supòsits de no-acceptació o renúncia d'una beca de col·laboració per causes justificades, el director podrà adjudicar-la en l'import que resti, dins l'ordre establert, a una de les persones que hagin estat designades suplents en la resolució d'adjudicació.
En el cas de renúncia, el beneficiari haurà de reintegrar l'import rebut per la beca excepte si es justifica que el becari ha complert amb la finalitat per la qual se li va atorgar.
El pagament dels imports de les beques concedides es durà a terme mensualment, amb la certificació prèvia dels tutors d'assoliment dels objectius i de compliment de la finalitat per a la qual aquesta es concedeix.
–15 Obligacions de les persones beneficiàries
a) Complir la finalitat de la beca realitzant l'activitat subvencionada en el termini i la forma que determinen aquestes bases reguladores.
b) Proporcionar en tot moment la informació que els sigui demanada respecte de la beca concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
c) Comunicar a l'òrgan instructor els ajuts, els ingressos o els recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
d) Complir les obligacions que regulen els articles 90 bis i 92 bis del text refós de la Llei de finances públiques de Catalunya (Decret legislatiu 3/2002, de 24 de desembre), addicionats pels articles 35 i 37 de la Llei 26/2009, de 23 de desembre, de mesures fiscals, financeres i administratives.
e) Complir les altres obligacions que preveuen les bases reguladores d'aquesta beca.
D'acord amb el que preveuen les bases reguladores, l'òrgan concedent té la facultat de revisar les beques concedides i modificar la resolució o l'acord de concessió en el cas que les condicions que s'han tingut en compte per a la concessió de la subvenció s'alterin o en cas d'obtenció concurrent d'altres ajuts o subvencions.
La possibilitat d'ampliació del termini d'execució i/o justificació, a instància de la persona beneficiària de la subvenció, no està permesa.
L'incompliment de les obligacions del becari.
La no-comunicació a l'entitat concedent sobre l'obtenció d'altres beques o ajuts per a la mateixa finalitat, procedents de qualsevol Administració o entitat pública o privada.
El director del Centre d'Estudis Jurídics i Formació Especialitzada, amb la tramitació prèvia del procediment legalment establert, ha de revocar totalment o parcial les subvencions amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
L'incompliment de les obligacions que preveuen les bases reguladores que sigui constitutiu de les conductes tipificades com a infraccions, d'acord amb el règim sancionador en matèria de subvencions previst a la Llei 38/2003, de 17 de novembre, general de subvencions i al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, comportarà, a més del reintegrament de la subvenció, la incoació del preceptiu procediment sancionador, d'acord amb la legislació esmentada.
En el cas que l'objecte de la subvenció inclogui el tractament de dades de caràcter personal, els beneficiaris han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre.
La propietat intel·lectual dels treballs, si escau, és dels seus autors.
Tanmateix, el Centre d'Estudis Jurídics i Formació Especialitzada, durant el període de dos anys i per a la primera edició de l'obra, es reserva els drets d'explotació, concretament, els de comunicació pública, reproducció, distribució i transformació, sense límit geogràfic.
Els adjudicataris de les beques no percebran cap import en concepte de drets d'autor.
En tot el que no preveuen expressament aquestes bases i l'Ordre de convocatòria corresponent, són aplicables:
El text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Els preceptes que tinguin la naturalesa de legislació bàsica de la Llei 38/2003, de 17 de novembre, general de subvencions.
Els preceptes bàsics del Reglament de la Llei 38/2003, aprovat pel Reial decret 887/2006, de 21 de juliol.
L'Ordre d'1 d'octubre de 1997 del Departament d'Economia i Finances de la Generalitat de Catalunya, sobre tramitació, justificació i control d'ajuts i subvencions.
La Llei 26/2010, del 3 d'agost, de règim jurídic i de procediment administratiu de les administracions públiques de Catalunya.
La Llei 30/1992, de 26 de novembre, de règim jurídic de les administracions públiques i del procediment administratiu comú.
El que disposi la Llei de pressupostos de la Generalitat de Catalunya que sigui aplicable a l'exercici pressupostari corresponent, i la resta de normativa legal en allò que escaigui.
Nivell d'estudis: estudiants de les universitats catalanes que estiguin cursant els graus sempre que hagin superat un mínim de 120 crèdits, o que s'hagin llicenciat o graduat l'any de la convocatòria en psicologia de les organitzacions, pedagogia, psicopedagogia, sociologia, dret o qualsevol altra disciplina que sigui d'interès per a l'organització.
Codi: investigació en l'àmbit social i criminològic.
Nivell d'estudis: estudiants de les universitats catalanes que estiguin cursant graus sempre que hagin superat un mínim de 120 crèdits, o que s'hagin llicenciat o graduat l'any de la convocatòria en psicologia de les organitzacions, pedagogia, psicopedagogia, sociologia, dret o qualsevol altra disciplina que sigui d'interès per a l'organització.
Codi: gestió econòmica i administrativa.
Nivell d'estudis: estudiants de les universitats catalanes que estiguin cursant graus sempre que hagin superat un mínim de 90 crèdits, o que s'hagin llicenciat o graduat l'any de la convocatòria en economia, ciències empresarials, ciències polítiques i de l'administració, dret, matemàtiques, cicles formatius superiors d'Administració o qualsevol altra disciplina que sigui d'interès per a l'organització.
Codi: biblioteconomia i catalogació.
Nivell d'estudis: estudiants de les universitats catalanes que estiguin cursant el grau d'informació i documentació.
També podran sol·licitar la beca els graduats, llicenciats i diplomats en alguna d'aquestes especialitats que hagin obtingut el grau, la diplomatura i/o llicenciatura en l'any anterior a la data de la publicació de la convocatòria.